“આમાં મને થોડું પૂછવાનું હોય ભલા ભાઈબંધ તારો સાળો હોય એટલે કોઈ તકલીફ નથી. બાકી આપણે મેનેજર સારો અને નજરનો ચોખ્ખો જ ગોતવાનો હોય. કારણકે આપણા કારખાનામાં લોકો એમની દીકરીઓને પણ કામે મોકલે છે . સુરતમાં આપણું એક પ્રકારનું નામ છે. માણસો પોતાની દીકરીઓને બીજે ક્યાય કામે નથી મોકલતા જો આપણા કારખાનામાં કામ મળતું હોય તો વાંધો નહિ. આપણે આવતા મહિનામાં યોગીચોકમાં એક નવું જ હીરાનું કારખાનું શરુ કરીએ છીએ ત્યાં તારા સાળાને મેનેજરમાં લઇ લઈશું. સોનલ પણ રાજી થશે.